cyanic-selkie/wikianc huggingface dataset:
আলেক্সান্দ্‌র নেভ্‌স্কি (চলচ্চিত্র)
আলেক্সান্দ্‌র নেভ্‌স্কি (Алекса́ндр Не́вский) হল ১৯৩৮ সালে মুক্তিপ্রাপ্ত রুশ ঐতিহাসিক নাট্য চলচ্চিত্র। এটি পরিচালনা করেছেন যৌথভাবে সের্গেই আইজেনস্টাইন ও দিমিত্রি ইভানোভিচ ভাসিলিয়েভ। ছবিটির চিত্রনাট্য লিখেছেন যৌথভাবে সের্গেই আইজেনস্টাইন ও পিওতর পাভ্লিয়েঙ্কা। ছবিটি প্রযোজনা করে মসফিল্মের পক্ষে গসকিনো। এতে ত্রয়োদশ শতাব্দীতে তেউতোনিক নাইট কর্তৃক পবিত্র রোম সাম্রাজ্যে নভ্‌গোরদের আক্রমণের প্রচেষ্টা এবং যুবরাজ আলেক্সান্দ্‌র নেভ্‌স্কি (১২২০-১২৬৩) কর্তৃক তাদের পরাজয় চিত্রায়িত হয়েছে। ছবিতে নাম ভূমিকায় অভিনয় করেছেন নিকোলাই চের্কাসভ। ছবিটির সুরারোপ করেন সের্গেই প্রকোফিয়েভ। আলেক্সান্দ্‌র নেভ্‌স্কি হল আইজেনস্টাইনের তিনটি সবাক চলচ্চিত্রের প্রথম এবং সবচেয়ে জনপ্রিয় চলচ্চিত্র।
চলচ্চিত্রটি ১৯৩৮ সালের ১ ডিসেম্বর সোভিয়েত ইউনিয়নে মুক্তি পায়। ১৯৪১ সালে আইজেনস্টাইন, পাভ্লিয়েঙ্কা, চের্কাসভ ও আব্রিকোসভ এই চলচ্চিত্রের জন্য স্তালিন পুরস্কার লাভ করেন। ১৯৭৮ সালে চলচ্চিত্রটি ইতালীয় প্রকাশনা সংস্থা আর্নলদো মন্দাদরি এদিরতরের এক জরিপে বিশ্বের সেরা ১০০ চলচ্চিত্র তালিকায় অন্তর্ভুক্ত হয়।
কাহিনী সংক্ষেপ
তেউতোনিক নাইটরা বিশ্বাসঘাতক তভেরদিলোর সাহায্যে পস্কোভ শহরে আক্রমণ করে শহর দখল করে এবং শহরের জনগণকে হত্যা করে। বোয়ার ও নভ্‌গোরদের বণিকদের প্রতিরোধের পাশাপাশি আলেক্সান্দ্‌র নেভ্‌স্কি নভ্‌গোরদের সাধারণ জনগণকে নিয়ে অগ্রসর হয় এবং বরফাচ্ছন্ন পেইপ্‌সি-পিহকভা হৃদের পাশে বরফের যুদ্ধে তেউতোনিক নাইটদের পরাজিত করে। পস্কোভ শহর পুনর্দখল করা হয় এবং সেখানে সাধারণ পদাতিক সৈন্যদের মুক্তি দেওয়া হয়, নাইটদের মুক্তিপণ প্রদান স্বার্থে বন্দী অবস্থায় রাখা হয় এবং তভেরদিলোকে প্রতিশোধ পরায়ণ জনগণের কাছে ছেড়ে দেওয়া হলে তাকে টুকরো টুকরো করা হয়।
চিত্রনাট্য উন্নয়ন
চলচ্চিত্রে আলেক্সান্দ্‌রকে লোক বীর হিসেবে দেখানো হয়েছে, যে মঙ্গোলদের চেয়ে ভয়াবহ শত্রুর মোকাবেলা করার জন্য তাদের সাথে একটি যুদ্ধ পাশ কাটিয়ে যায়। চলচ্চিত্রটিতে উচ্চমাত্রার লিখন বিরোধী ও ক্যাথলিক বিরোধী বার্তা রয়েছে। সোভিয়েত ঔপন্যাসিক পিওতর পাভ্লিয়েঙ্কা চলচ্চিত্রের চিত্রনাট্য রচনা করেন। প্রযোজক আইজেনস্টাইনের অংশের একপেশে প্রবণতা পরিহার করার জন্য পাভ্লিয়েঙ্কোকে "উপদেষ্টা" হিসেবে নিয়োগ দেয়।
আলেক্সান্দ্‌র নেভ্‌স্কি চলচ্চিত্রটি এর মূল বিষয়বস্তুর উপর জোর দেয়, যেখানে সাধারণ জনগণ রাশিয়াকে বাঁচাতে বদ্ধ পরিকর, অন্যদিকে অভিজাত ও বণিকশ্রেণিকে "বুর্জোয়া" হিসেবে দেখানো হয়েছে, যারা জনগণের শত্রু কারণ তারা তাদের জন্য কিছুই করছে না।
মুক্তি
চলচ্চিত্রটি ১৯৩৮ সালে ১ ডিসেম্বর মুক্তি পায় এবং দর্শকদের সাড়া লাভ করে। ১৯৩৯ সালের ১৫ এপ্রিল স্টেট কমিটি ফর সিনেম্যাটোগ্রাফির চেয়ারম্যান সেমেন দুকেল্‌স্কি জানায় ছবিটি ২৩,০০০,০০০ জন মানুষ দেখেছিল এবং সেই সময়ে নির্মিত সবচেয়ে জনপ্রিয় চলচ্চিত্র ছিল।
১৯৩৯ সালে ২৩ আগস্টের পর সোভিয়েত ইউনিয়ন জার্মানি ও সোভিয়েত ইউনিয়নের মধ্যে আগ্রাসন ও দ্বন্দ্ব পরিহারের লক্ষ্যে মলোতভ-রিবেন্ট্রপ চুক্তিতে স্বাক্ষর করলে আলেক্সান্দ্‌র নেভ্‌স্কি চলচ্চিত্রের প্রদর্শনী বন্ধ করে দেওয়া হয়। কিন্তু ১৯৪১ সালের ২২ জুন সোভিয়েত ইউনিয়নে জার্মান আগ্রাসনের ফলে পরিস্থিতি পূর্বে অবস্থায় ফেরত গেলে চলচ্চিত্রটি আবার সোভিয়েত ও অন্যান্য পশ্চিমা প্রেক্ষাগৃহে প্রদর্শিত হতে থাকে।
সমালোচকদের প্রতিক্রিয়া
পর্যালোচনা ভিত্তিক ওয়েবসাইট রটেন টম্যাটোস-এ ১৮ জন সমালোচকের পর্যালোচনার ভিত্তিতে ৮.৮/১০ গড়ে চলচ্চিত্রটির রেটিং স্কোর ৯৪%। দ্য নিউ ইয়র্ক টাইমস-এর ফ্রাঙ্ক এস নুজেন্ট ছবিটি সম্পর্কে লিখেন, "আইজেনস্টাইনের যুদ্ধের উত্থাল তরঙ্গ কোন প্রচারণামূলক দামামা থেকে কম ছিল না। তার কর্মীরাও রক্তিম বরফে ফুটকির চেয়ে বেশি নয়।" দ্য গার্ডিয়ান-এর আলেক্স ভন তুনজেলমানও চলচ্চিত্রটিকে "স্তালিনবাদী প্রচারণা" বলে উল্লেখ করেন।
গিয়াইলো বিমানবন্দর, ডাগালি
গিয়াইলো বিমানবন্দর, ডাগালি (Geilo flyplass, Dagali; formerly Geilo lufthavn, Dagali; ) ডাগালি, হোল নরওয়ে তে অবস্থিত একটি ব্যক্তিগত বিমানবন্দর। পূর্বে এটি জনসাধারনের জন্য ব্যবহার করা হয়েছিল, আঞ্চলিক বিমানবন্দর হিসেবে ব্যবহারের পাশাপাশি গিয়াইলোর মাঝামাঝি অবস্থিত স্কাই রিসোর্ট-এ বেড়াতে আসা আন্তর্জাতিক পর্যটকদের চাটার্ড বিমান সেবা দেওয়ার জন্য এই বিমানবন্দরটি ব্যবহার করা হত। ১৯৮৫ সালে বিমানবন্দরটি চালু করা হয় কিন্তু বাণিজ্যিকভাবে লোকসান হওয়ায় ২০০৩ সালে এটি বন্ধ করে দেওয়া হয়।
প্রাথমিকভাবে ১৩০০ মিটার (৪৩০০ফুট) রানওয়ে দিয়ে বিমানবন্দরটির যাত্রা শুরু হলেও ১৯৮৮ সালে তা ১৮০০ মিটার (৫৯০০ফুট) পর্যন্ত বর্ধিত করা হয়। বর্তমানে এর রানওয়ের দৈর্ঘ্য ৮৫০মিটার (২৭৯০ফুট) যেটা দিয়ে কিনা এখনো ব্যক্তিগত বিমান পরিচালনা করা সম্ভব। বিমানবন্দরটিকে পরে গো কার্ট ট্র্যাকে রূপান্তর করা হয় যেটিতে বর্তমানে কিছু সাধারণ বিমানসংস্থা রয়েছে। পরবর্তীতে বিমানবন্দরের বাণিজ্যিক সেবাটি লেইরিনে অবস্থিত ফাগারনেস বিমানবন্দরে সরিয়ে নেওয়া হয় যেটা ১৯৮৭ সালে চালু করা হয়েছিল। হোল এবং নোরে অগ উভদাল পৌরসভার বর্তমানে বিমানবন্দরটির পরিচালনা ও রক্ষণাবেক্ষণের দায়িত্বে রয়েছে।
ইতিহাস
১৯৮৫ সালে আঞ্চলিক বিমানবন্দর হিসেবে গিয়াইলো বিমানবন্দর চালু করা হয়। ১৯৮৬ সালে ২০ই জুন কোস্ট এরো সেন্টারকে স্ট্রাভেঞ্জার থেকে গিয়াইলো বিমানবন্দরে ১৯৯১ সাল পর্যন্ত উড্ডয়নের অনুমোদন দেওয়া হয়। এই সেবাতে বিমানসংস্থাটি বিচক্রাফট ২০০ সুপার কিং এয়ার মডেলের বিমান ব্যবহার করে। একই সময়ে নরভিং অসলোতে বিমান পরিচালনা শুরু করে। গিয়াইলোতে যাত্রীর সংখ্যা লাভজনক না হওয়ায় কোস্ট এরো সেন্টার ও নরভিং তাদের সেবাগুলো বন্ধ করে দেয়। উইডেরো এবং নর্সক জানায় যে আগ্রহী হওয়ার জন্য পর্যাপ্ত সংখ্যক যাত্রী তাদের নেই। ১৯৮৯ সালে কোস্ট এয়ার গিয়াইলো থেকে অসলো এবং স্ট্রাভেঞ্জায় বিমান পরিচালনার জন্য এক বছরের অনুমোদন পায়। বিমান সংস্থাটি এক্ষেত্রে দ্য হেভিল্যান্ড কানাডা ডিএইচসি-৬ টুইন অটার বিমান ব্যবহার করতো। শীঘ্রই এই সেবাটি কমিয়ে সপ্তাহে ২ বার করা হয়।
বিমানবন্দরটিতে জেট বিমানের সেবা দেওয়ার লক্ষ্যে ১৯৮৮ সালে রানওয়ে ১৩০০ মিটার থেকে ১৮০০ মিটার (৪৯০০ থেকে ৫৯০০ফুট) করার নির্মাণ কাজ শুরু হয়। এখাতে প্রায় ১৫.৩ মিলিয়ন নরওয়েজীয় ক্রোনার ব্যয় করা হয় যা পৌরসভা ও কাউন্টির নিশ্চয়তার প্রেক্ষিতে গৃহীত ঋণের মাধ্যমে অর্থায়ন করা হয়। ১৯৮৪ সাল পর্যন্ত বিমানবন্দর কর্তৃপক্ষ আশাবাদী ছিলেন যে এই প্রাদেশিক অর্থসংস্থান বিমানবন্দরটির পাশাপাশি এর ঋণের নিশ্চয়তাকারীকেও সুরক্ষা দেবে, এবং সেই সাথে বিমানবন্দরটিতে দৈনিক বিমান পরিচালনায় ভর্তুকিও লাভ করবে। গিয়াইলো কখনোই সে ধরনের মর্যাদা পায়নি যেটা কাছাকাছি অবস্থিত ১৯৮৭ সালে চালু হওয়া লেইরিনের ফাগারনেস বিমানবন্দর পেয়েছিল। ১৯৯২ সালে হোল এবং নোরে অগ উভদাল পৌরসভার মেয়র উপলব্ধি করেন এই বিমানবন্দরটি তৈরি করা একটি বিশাল ভুল ছিল। বিমানবন্দরটি দিয়ে বছরে ১০০০ এর চেয়েও কম যাত্রী যাতায়াত করত, যার ফলে কোস্ট এয়ারকে পৌরসভা বছরে মাত্র ১ মিলিয়ন ক্রোনার ভর্তুকি দিতে হতো। ফলে বিমানবন্দরটি নিজেই একধরনের ঘাটতি তৈরি করে। হোল এবং নোরে অগ উভদাল পৌরসভার এবং কিছু ব্যক্তিগত বিনিয়োগকারীর সমন্বয়ে নরচার্টার নামক একটি ব্যবসা প্রতিষ্ঠান গঠিত হয়, কিন্তু বিমানবন্দর ও ঐ অঞ্চলের প্রচারে প্রায় ৮ মিলিয়ন ক্রোনার ব্যয় করেও বিমানবন্দরের যাত্রীসংখ্যা বৃদ্ধি করতে প্রতিষ্ঠানটি ব্যর্থ হয়।
১৯৯৬ সালের ১ জানুয়ারি ২৬টি পৌরসভার বিমানবন্দরের দায়িত্ব নরওয়েজিয়ান সিভিল এভিয়েশন এডমিনিস্ট্রেশন অধিগ্রহণ করে। গিয়াইলো বিমানবন্দর সেই তালিকায় না থাকলেও রাজ্য সরকার থেকে প্রায় ১.৫ মিলিয়ন নরওয়েজীয় ক্রোনার অনুদান লাভ করে। ২০০০ সালের শেংজেন চুক্তি অনুসারে অভিবাসন প্রক্রিয়া সুষ্ঠু করার লক্ষ্যে বিমানবন্দরগুলো পুনঃনির্মাণ করার জন্য আরো বিনিয়োগ করা হয়। ২০০২ সালে ৮,৮৭০ জন যাত্রী পরিবহন করে বিমানবন্দরটি নতুন ইতিহাস তৈরি করে। ২০০৩ সালে ১ জুন গিয়াইলো লুফথভান ড্রিফ্ট এ/এস বিমানবন্দরটি পরিচালনার জন্য দায়িত্ব নিতে চুক্তিবদ্ধ হয়। কিন্তু এপ্রিল থেকে সেপ্টেম্বর পর্যন্ত বিমানবন্দরটি সাময়িক বন্ধ রাখা হয় ও পরবর্তীকালে নতুন সংস্থাটি বিমানবন্দরটি আর চালু না করার সিদ্ধান্ত গ্রহণ করে। সেই থেকে বিমানবন্দরটি গো কার্ট ট্র্যাক হিসেবে ব্যবহত হচ্ছে যদিও এর রানওয়ের ৮৫০ বাই ২০ মিটার (২৭৮৯ বাই ৬৬ ফুট) অংশ ব্যক্তিগত বিমান পরিচালনায় ব্যবহার করা যায়।
ধুনাচি
ধুনাচি ধুনা জ্বালাবার একটি প্রাচীন তৈজসপত্র | হিন্দু পুজোতে 'ধুনাচি আরতি' এক বিশেষ আচার | প্রধানত পঞ্চপ্রদীপের আগে অথবা পরে 'ধুনাচি আরতি' করা হয় | সাধারণত মাটি কিংবা পিতলের ধুনাচির প্রচলন দেখা যায় | নারকেলের ছোবড়া আর ধুনা দিয়ে ধুনাচি জ্বালানো হয় | দুর্গাপুজো ,লক্ষ্মীপুজো,কালীপূজা তে বিশেষ ধুনাচি আরতি করা হয় | এছাড়া বেনারসের ধুনাচি আরতিও বিশেষ দর্শনীয় | ভারতের অনেক প্রদেশে 'ধুনাচি আরতি' কে 'ধূপ আরতি' বলা হয় |
আনিসুল হাকিম
আনিসুল হাকিম (জন্ম: ২৪ সেপ্টেম্বর ১৯৭৫) যিনি আনিস নামেও পরিচিত। প্রথম শ্রেণির ক্রিকেটার। ২০০১/২০০২ থেকে ২০০৩/২০০৪ পর্যন্ত চট্টগ্রাম বিভাগের হয়ে খেলেছেন। ডানহাতি অবিচলিত এই ব্যাটসম্যান তার ২২ টি প্রথম শ্রেণির ম্যাচেই খুলনা বিভাগের বিপক্ষে ১১৮ রান দিয়ে সেরা সেঞ্চুরি করেছিলেন। তার অফ-ব্রেকের বিরল ছিল। তিনি ১৩ টি লিস্ট এ ওয়ানডে ম্যাচে সিলেট বিভাগের বিপক্ষে ৪৫ রান নিয়েছিলেন।
ডিজনি জুনিয়র (ভারত)
ইতিহাস
২০০৬ সালের আগে ভারতে, ডিজনি চ্যানেলের একটি ব্লক হিসাবে প্লেহাউজ ডিজনি চালু করা হয়। ২০১১ সালের ৪ জুলাই ডিজনি জুনিয়র প্লেহাউসের স্থলাভিষিক্ত হয়। ২০১২ সালের ১৫ অক্টোবর ডিজনি জুনিয়র একটি চ্যানেল হিসেবে চালু হয়।
২০২২–২৩ স্পেন ত্রিদেশীয় সিরিজ
২০২২–২৩ স্পেন ত্রিদেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২২ সালের নভেম্বর মাসে স্পেনে অনুষ্ঠিত হয়। সিরিজে স্বাগতিক স্পেনের সাথে অংশগ্রহণ করে ইতালি ও জার্মানি। সিরিজের সব ম্যাচ আলমেরিয়া প্রদেশের ডেজার্ট স্প্রিংস ক্রিকেট মাঠে অনুষ্ঠিত হয়। সিরিজে বিজয়ী হয় জার্মানি।
কুমুটা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩ মিটার (৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কুমতা শহরের জনসংখ্যা হল ২৭,৫৯৭ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে কুমতা এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী।
সলিয়াবাকপুর ইউনিয়ন
সলিয়াবাকপুর বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।
আয়তন
সলিয়াবাকপুর ইউনিয়নের আয়তন ৩,৭৭৫ একর।
প্রশাসনিক কাঠামো
সলিয়াবাকপুর ইউনিয়ন বানারীপাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সলিয়াবাকপুর ইউনিয়নের মোট জনসংখ্যা ১৯,৫৯২ জন। এর মধ্যে পুরুষ ৯,৪০৪ জন এবং মহিলা ১০,১৮৮ জন। মোট পরিবার ৪,৪৮৫টি।
শিক্ষা
২০১১ সালের আদমশুমারি অনুযায়ী সলিয়াবাকপুর ইউনিয়নের সাক্ষরতার হার ৭৮.৭%।
ঝাড়খণ্ড বিকাশ মোর্চা (প্রজাতান্ত্রিক)
ঝাড়খণ্ড বিকাশ মোর্চা (প্রজাতন্ত্রিক) ( জেভিএম (পি) ) (অনুবাদ: ঝাড়খণ্ড ডেভেলপমেন্ট ফ্রন্ট (গণতান্ত্রিক) ) ভারতের রাজ্য ঝাড়খণ্ড রাজ্যের একটি রাজ্য রাজনৈতিক দল ছিল যা প্রাক্তন কেন্দ্রীয় মন্ত্রী এবং ঝাড়খণ্ডের প্রথম মুখ্যমন্ত্রী বাবুলাল মারান্ডি দ্বারা প্রতিষ্ঠিত হয়।
গঠন
২০০৬ সালের ২৪ সেপ্টেম্বর হাজারিবাগে মারান্ডি কর্তৃক দল গঠনের ঘোষণা দেওয়া হয়। মারান্ডি এর আগে ভারতীয় জনতা পার্টির সদস্য ছিলেন, কিন্তু তিনি ২০০৬ সালের মাঝামাঝি সময়ে পদত্যাগ করেন কারণ তিনি মনে করেন যে তাকে দলে বহিরাগত করা হচ্ছে।
১১ ফেব্রুয়ারি, ২০১৫ তারিখে ছয়জন জেভিএম(পি) বিধায়ক বিজেপিতে যোগ দেন, স্পিকারের কাছে আবেদন করার একদিন পর রাজ্য বিধানসভায় ক্ষমতাসীন বিজেপি নেতৃত্বাধীন জোটের সদস্যদের পাশাপাশি বসার অনুমতি দেওয়ার জন্য। নবীন জয়সওয়াল (হাতিয়া), অমর কুমার বাউরি (চন্দনকিয়ারি), গণেশ গাঞ্জু (সিমারিয়া), অলোক কুমার চৌরাসিয়া (ডাল্টনগঞ্জ), রণধীর কুমার সিং (শরৎ) এবং জানকি যাদব (বারকথা) নতুন দিল্লির ঝাড়খণ্ড ভবনে বিজেপিতে যোগ দেন।
বিজেপির সাথে একীকরণ
বাবুলাল মারান্ডি নেতৃত্বাধীন ঝাড়খণ্ড বিকাশ মোর্চা (প্রজাতান্ত্রিক) ১৭ ফেব্রুয়ারি, ২০২০ সালে ভারতীয় জনতা পার্টির সাথে একীকরণ হয়, কেন্দ্রীয় স্বরাষ্ট্রমন্ত্রী অমিত শাহ, বিজেপি সভাপতি জগৎ প্রকাশ নাড্ডা এবং ঝাড়খণ্ডের সাবেক মুখ্যমন্ত্রী অর্জুন মুন্ডা ও রঘুবর দাসের রাঁচির জগন্নাথপুর ময়দানে উপস্থিতিতে যোগদান করেন। এর আগে মারান্ডি “দলবিরোধী কার্যকলাপ” জন্য বিধায়ক প্রদীপ যাদব এবং বন্ধু তিরকিকে দল থেকে বহিষ্কার করেন। তারা উভয় পরে তার দিল্লির সদর দপ্তরে ভারতীয় জাতীয় কংগ্রেসে যোগ দেন।
রিনাত ফৌজিয়া
রিনাত ফৌজিয়া বাংলাদেশের একজন সিতার বাদক।
প্রাথমিক জীবন ও পরিবার
রিনাত ফৌজিয়ার জন্ম ১৯৬৭ সালে। তিনি বাংলাদেশ শিল্পকলা একাডেমী (জাতীয় ফাইন এন্ড পারফরমিং আর্ট একাডেমী)র সাবেক মহা পরিচালক এবং নজরুল ইন্সটিটিউট-এর ট্রাস্টি বোর্ডের চেয়ারম্যান মোবারক হোসেন খান এবং বাংলাদেশী কণ্ঠশিল্পী ফৌজিয়া ইয়াসমিন এর কন্যা। তিনি উস্তাদ আয়েত আলী খানের নাতনী।
প্রশিক্ষণ
রিনাত তার চাচাতো ভাই প্রখ্যাত সরোদ বাদক উস্তাদ শাহাদাত হোসেন খানের থেকে সংগীতের প্রশিক্ষণ শুরু করেন। পরবর্তীতে, তিনি তার চাচাতো ভাই সিতার প্রশিক্ষক ওস্তাদ খুরশিদ খানের কাছ থেকে গুরু-শিষ্য-পরম্পরা সংগীত প্রশিক্ষণ লাভ করেন। তিনি বাংলাদেশের সংগীত প্রশিক্ষণালয় ছায়ানট থেকে পাঁচ বছর মেয়াদী একটি সার্টিফিকেট কোর্স সম্পন্ন করেন। পরে একই প্রশিক্ষণালয় অনুষদে শিক্ষক হিসাবে যোগদান করেন। বারো বছর সেতার প্রশিক্ষণ দেবার পর তিনি বাংলাদেশ টেলিভিশন এবং বাংলাদেশ বেতার (রেডিও বাংলাদেশ) এর বিভিন্ন অনুষ্ঠানে অংশগ্রহণ শুরু করেন। ২৪ নভেম্বর, ২০১৩ একটি একক সংগীতানুষ্ঠানে সিতার বাদক হিসেবে তিনি মঞ্চে উপস্থিত হন। এছাড়াও তিনি মার্কিন যুক্তরাষ্ট্র, যুক্তরাজ্য, নেদারল্যান্ডস, বেলজিয়াম, জার্মানি, ফ্রান্স, ফিলিপাইন এবং হংকংয়ের সফরকালেও সিতারের রাগ প্রদর্শন করেন।
পুরস্কার
রিনাত ফৌজিয়া ২০০৯ সালে "অনন্য শীর্ষ দশ" পুরস্কার লাভ করেন।
ডিস্কোগ্রাফী
প্রথমটির সংগীত রচনা ও পরিচালনা করেছিলন তার চাচা শেখ সাদী খান, অন্যদিকে দ্বিতীয়টিও রচিত হয় তার পরামর্শক উস্তাদ খুরশিদ খান এবং দাদা আয়েত আলী খান এর সংস্পর্শে। হারামানিক মৃদুল কান্তি চক্রবর্তীর সাথে লেজার ভিশন কর্তৃক প্রকাশিত।
ইয়োহান গাল্টুঙ
ইয়োহান গাল্টুঙ (জন্ম: ২৪ অক্টোবর ১৯৩০) একজন নরওয়েজীয় সমাজবিজ্ঞানী ও গণিতবিদ। তিনি শান্তি ও সংঘর্ষ অধ্যয়ন নামক জ্ঞানকাণ্ডটির অন্যতম প্রতিষ্ঠাতা। ১৯৬৩ সালে তিনি পিস রিসার্চ ইন্সটিটিউট (অসলো) প্রতিষ্ঠা করেন এবং সেখানকার পরিচালক হিসেবে ১৯৭০ সাল পর্যন্ত কর্মরত থাকেন। তারই উদ্যোগে ১৯৬৪ সাল থেকে এখন পর্যন্ত জার্নাল অফ পিস রিসার্চ প্রকাশিত হয়ে আসছে। ১৯৬৯ সালে শান্তি ও সংঘর্ষ অধ্যয়নের প্রথম চেয়ার হিসেবে অসলো বিশ্ববিদ্যালয়ে তিনি যোগ দেন। ১৯৭৭ সালে তিনি সেখান থেকে পদত্যাগ করেন এবং অন্যান্য বিভিন্ন বিশ্ববিদ্যালয়ে অধ্যাপনা শুরু করেন। ১৯৯৩ সাল থেকে তিনি হাওয়াই বিশ্ববিদ্যালয়ের শান্তি অধ্যয়ন বিভাগের ডিস্টিঙ্গুইশড অধ্যাপক হিসেবে নিযুক্ত রয়েছেন। ১৯৮৭ সালে তিনি রাইট লাইভলিহুড অ্যাওয়ার্ডে ভূষিত হন।
পঞ্চাশের দশকে গণিত ও সমাজবিজ্ঞান, ষাটের দশকে রাষ্ট্রবিজ্ঞান, সত্তরের দশকে অর্থনীতি ও ইতিহাস এবং আশির দশকে ব্যষ্টিক ইতিহাস, নৃবিজ্ঞান ও ধর্মতত্ত্বে বিশেষ অবদানের জন্য গাল্টুঙ প্রশংসিত। ধণাত্মক ও ঋণাত্মক শান্তি, কাঠামোগত সহিংসতা, সংঘর্ষতত্ত্ব, সংঘর্ষ বিলোপ ও শান্তি বিনির্মান, সাম্রাজ্যবাদের কাঠামোতত্ত্ব এবং যুক্তরাষ্ট্রতত্ত্বের মত অসংখ্য নতুন নতুন মতবাদ প্রণয়ন করেছেন তিনি।
মির্জারহাট উচ্চ বিদ্যালয়
অবস্থান
প্রতিষ্ঠানটি চট্টগ্রাম জেলার ফটিকছড়ি উপজেলার নারায়ণহাট ইউনিয়নে অবস্থিত।
ইতিহাস
১৯৭৬ সালে বিদ্যালয়টি প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক বাবু দিলীপ কান্তি দত্ত। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন। মিসেস সাহেদা আক্তার মোহাম্মদ কাজী ইকবাল রেজাউল করিম চৌধুরী
কার্যক্রম
এ বিদ্যালয়ে সহ-শিক্ষা ব্যবস্থা রয়েছে।
ইকবাল সিদ্দিকী
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইকবাল সিদ্দিকী।
প্রথম-শ্রেণীর ক্রিকেট
১৯৯২-৯৩ মৌসুম সাল থেকে ২০০৫ সাল পর্যন্ত ইকবাল সিদ্দিকী’র প্রথম-শ্রেণীর খেলোয়াড়ী জীবন চলমান ছিল। বিধ্বংসী বোলিং ও দৃঢ়চিত্তে ব্যাটিংয়ের কারণে সবিশেষ পরিচিতি লাভ করেছিলেন তিনি।
মাঝখানে সংক্ষিপ্ত সময়ের জন্যে হায়দ্রাবাদের পক্ষে খেলেন। এরপর মহারাষ্ট্রের সদস্য হন। মৌসুম বহির্ভূত সময়ে ইংল্যান্ডের ক্লাব ক্রিকেটে অংশ নিয়েছেন। ২০০৬ সালে কেন্ট ক্রিকেট লীগে অংশ নেন। সেভেনোকস ভাইনের পক্ষে খেলেছেন তিনি।
১৯৯২-৯৩ মৌসুমের রঞ্জী ট্রফি প্রতিযোগিতায় রেলওয়েজের বিপক্ষে নক-আউট পর্বের খেলায় মহারাষ্ট্রের পক্ষে প্রথমবারের মতো খেলতে নামেন। বলে বেশ পেস আনয়ণে সক্ষমতা দেখিয়েছেন। প্রথম-শ্রেণীর ক্রিকেটে তার ব্যাটিং গড় বেশ নিম্নমূখী ছিল। তাসত্ত্বেও, একটি প্রথম-শ্রেণীর শতরানের ইনিংস খেলেছেন তিনি।
প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান গড়েন ৮/৭২। নিজের সেরা দিনগুলোয় দৃশ্যতঃ তিনি অপ্রতিরোধ্য ছিলেন। দূর্ভাগ্যজনকভাবে প্রথম-শ্রেণীর ক্রিকেটে অভিষেক হবার প্রায় এক দশক পর তাকে জাতীয় দলে খেলার সুযোগ দেয়া হয়। ব্যাট হাতে প্রথম-শ্রেণীর ক্রিকেটে তিনি একটি শতরান ও তিনটি অর্ধ-শতরানের ইনিংস উপহার দিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইকবাল সিদ্দিকী। ৩ ডিসেম্বর, ২০০১ তারিখে মোহালিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
একমাত্র টেস্টে অংশ নিলেও মনোজ প্রভাকরের পর একমাত্র ভারতীয় ক্রিকেটার হিসেবে বোলিং ও ব্যাটিং উভয় বিভাগেই উদ্বোধনে নেমেছেন।
কেরল কৌমুদী
কেরালা কৌমুডি ভারতের কেরালা থেকে প্রকাশিত একটি মালায়ালাম ভাষার দৈনিক পত্রিকা। এটি ১৯১১ সালে সি ভি কুনিরামান প্রতিষ্ঠা করেছিলেন। তাঁর পুত্র কে সুকুমারান পরবর্তীকালে পত্রিকার সম্পাদক হিসাবে কাজ করেন এবং এটিকে একটি প্রাণবন্ত দৈনিকে রূপান্তরিত করেছিলেন। সংযুক্ত আরব আমিরাতে প্রচারিত হওয়ার পাশাপাশি ভারতের ৯টি সংস্করণ সহ মালায়ালামের বৃহত্তম প্রচারিত সংবাদপত্রগুলির মধ্যে কেরালা কৌমুডি একটি।
কেরালাকৌমুডি অনলাইন, ডিজিটাল মিডিয়া বিভাগ ১৯৯৭ সালে চালু করা হয়। www.keralakaumudi.com। মূলত মালায়ালাম ওয়েবসাইটটি বিশেষত বিশ্বজুড়ে মালায়ালাম ভাষী প্রবাসী সম্প্রদায়ের কাছে ব্যাপক জনপ্রিয়। এটি কেরলের স্পন্দন প্রদর্শন করে।
কৌমুডি টিভি এমন একটি সংবাদ এবং বিনোদন চ্যানেল যা মালায়ালাম টেলিভিশন অভিজ্ঞতায় পুরোপুরি নতুন মাত্রা যুক্ত করেছে। কৌমুডি টিভি সমগ্র ভারত, মার্কিন যুক্তরাষ্ট্র, ইউরোপ এবং মধ্য প্রাচ্যে পাওয়া যায়।
এক শতাব্দীরও পরে, কেরালা কৌমুডি একটি আবেগময় কণ্ঠ রয়ে গেছে যা মানুষের আশা এবং আকাঙ্ক্ষাকে প্রতিফলিত করে।
সংস্করণ (মুদ্রণ কেন্দ্র)
কেরালা কৌমুডি তিরুবনন্তপুরম, কোল্লম, আলেপ্পি, কোট্টায়ম, কোচি, পত্তনমতিট্টা, ত্রিশূর, কালিকট, কান্নুর এবং ব্যাঙ্গালোর থেকে মুদ্রিত।
বোম্বশেল (২০১৯-এর চলচ্চিত্র)
বোম্বশেল (Bombshell) হল জে রোচ পরিচালিত মার্কিন জীবনীমূলক নাট্য চলচ্চিত্র। চলচ্চিত্রটির চিত্রনাট্য রচনা করেছেন চার্লস র‍্যান্ডলফ। এতে শ্রেষ্ঠাংশে অভিনয় করেছেন শার্লিজ থেরন, নিকোল কিডম্যান ও মার্গো রবি, এবং পার্শ্ব চরিত্রে অভিনয় করেছেন জন লিটগো, কেট ম্যাকিনন, কনি ব্রিটন, ম্যালকম ম্যাকডাওয়েল ও অ্যালিসন জ্যানি। এতে ফক্স নিউজের একজন নারী কর্মী কর্তৃক এর প্রধান নির্বাহী কর্মকর্তা রজার এইলসের যৌন নিপীড়নের গল্প তুলে ধরা হয়েছে।
চলচ্চিত্রটির নির্মাণের ঘোষণা দেওয়া হয় এইলসের মৃত্যুর পর ২০১৭ সালের মে মাসে এবং পরের বছর রোচকে পরিচালক হিসেবে চূড়ান্ত করা হয়। চলচ্চিত্রের চিত্রায়ন শুরু হয় ২০১৮ সালের অক্টোবর মাসে লস অ্যাঞ্জেলেসে। এটি ২০১৯ সালের ১৩ই ডিসেম্বর মার্কিন যুক্তরাষ্ট্রে সীমিত পরিসরে মুক্তি পায় এবং পরে লায়ন্সগেট ফিল্মসের পরিবেশনায় বৃহৎ পরিসরে মুক্তি পায়।
বোম্বশেল চলচ্চিত্রটি ইতিবাচক পর্যালোচনা অর্জন করে, এবং সমালোচকগণ অভিনয়শিল্পীদের (থেরন, কিডম্যান, রবি ও লিটগো) অভিনয় এবং রূপসজ্জা ও চুলবিন্যাসের প্রশংশা করেন, কিন্তু কয়েকজন এর চিত্রনাট্য ও ভুলের সমালোচনা করেন। চলচ্চিত্রটি ৯২তম একাডেমি পুরস্কারে তিনটি বিভাগে মনোনয়ন লাভ করে এবং শ্রেষ্ঠ রূপসজ্জা ও চুলবিন্যাস বিভাগে পুরস্কৃত হয়। এছাড়া চলচ্চিত্রটি ৭৭তম গোল্ডেন গ্লোব পুরস্কারে দুটি বিভাগে; ২৬তম স্ক্রিন অ্যাক্টরস গিল্ড পুরস্কারে তিনটি বিভাগে; এবং ৭৩তম ব্রিটিশ একাডেমি চলচ্চিত্র পুরস্কারে তিনটি বিভাগে মনোনয়ন লাভ করে।
ডুডল আর্মি ২: মিনি মিলিসিয়া
ডুডল আর্মি ২: মিনি মিলিসিয়া (ডিএ২) একটি ফ্রিমিয়াম শ্যুটিং ভিত্তিক গেম যেটি অ্যান্ড্রয়েড এবং আইওএস ডিভাইসে খেলা যায়। গেমটি আইওএস ডিভাইসের জন্য ৫ এপ্রিল, ২০১১ তে মুক্তি দেয়া হয় এবং গুগল প্লে তে অ্যান্ড্রয়েড ডিভাইসের জন্য ১৮ মার্চ, ২০১৫ সালে মুক্তি দেয়া হয়।
গেমটি ২০১৭-তে ভারতীয় এ্যাপল এ্যাপ স্টোরে শীর্ষ গেমগুলির মধ্যে একটি হিসেবে তালিকাভুক্ত করা হয়েছে।
গেমপ্লে
ডুডল আর্মি ২: মিনি মিলিসিয়া তে তিন ধরনের গেমপ্লে মোড রয়েছে। এগুলো হল : ট্রেইনিং,সারভাইভাল,মাল্টিপ্লেয়ার।
ট্রেইনিং
এই মোডে প্লেয়ার একটি অফিসার ক্যান্ডিডেট স্কুলের একজন সার্জের কাছ থেকে ট্রেইনিং নেয়।
সার্জ গেমে চলাফেরা এবং বিভিন্ন অস্ত্র চালানোর কৌশল শেখায়।
সারভাইভাল মোড
এই মোডে সার্জ প্লেয়ারকে একটি যুদ্ধক্ষেত্রে নিয়ে আসে যেখানে অনেক অস্ত্রধারী রোবোট থাকে। প্লেয়ারের কাজ হলো এইসব রোবোটের হাত থেকে সার্জের সহায়তায় নিজেকে রক্ষা করা। প্লেয়ার এইসব রোবোটকে মেরে বিভিন্ন ধরনের অস্ত্র যেমন ডেজার্ট ঈগল, উজি, .৪৪ ম্যাগনাম,স্নাইপার রাইফেল,এম৯৩বিএ,এমপি৫, একে-৪৭, এম৪,স্মাউ,শটগান,লেজার,সাউ গান,ফ্লেম থ্রোয়ার,এম১৪,ইএমপি,মেচিট, এবং গ্রেনেড, প্রক্সিমিটি, গ্যাস গ্রেনেড নিতে পারে।
মাল্টিপ্লেয়ার মোড
এই মোডে প্লেয়ার অনলাইনে পিভিপি নেটওয়ার্কের মাধ্যমে অথবা অফলাইনে ওয়াইফাই এর মাধ্যমে সর্বোচ্চ ১১ জন প্লেয়ারের(সর্বমোট ১২ জন) সাথে খেলতে পারে. ওয়াই-ফাই মাল্টিপ্লেয়ার অনলাইন কিংবা লোকাল এরিয়া নেটওয়ার্ক(ল্যান) ভিত্তিক হতে পারে। গেমপ্লে সারভাইভেলের মতোই তবে এখানে বিভিন্ন প্লেয়ারকে মারলে একটি করে ব্যাটেল পয়েন্ট পাওয়া যায় যা দিয়ে পরে দোকান(স্টোর) থেকে বিভিন্ন বোনাস আইটেম কেনা যায়। তবে অনলাইনে কিছু অস্ত্র যেমন কামান(স্মাউ) এবং স্নাইপার রাইফেল ব্যবহারের ক্ষেত্রে ০.৯৯ ডলার দিয়ে প্রো প্যাক কিনতে হয়।
গেমটিতে এক্সপেরিয়েন্স এবং রেঙ্কিং প্রথাও রয়েছে।
পার্বতীবাই
পার্বতীবাই (৬ই এপ্রিল ১৭৩৪ - ২৩শে সেপ্টেম্বর ১৭৩৬) ছিলেন সদাশিবরাও ভাউয়ের দ্বিতীয় স্ত্রী। তিনি পেনের কোলহাটকর পরিবারের সদস্য ছিলেন। সদাশিবরাওয়ের প্রথম স্ত্রী উমাবাইয়ের মৃত্যুর পর তিনি সদাশিবরাও ভাউকে বিয়ে করেছিলেন এবং এর মাধ্যমে তিনি পেশোয়া পরিবারের সদস্য হয়েছিলেন। তিনি শাহুজীর বিশ্বস্ত আস্থাভাজনও ছিলেন। তাঁর ভাইঝি রাধিকাবাই বিশ্বাসরাওকে বিয়ে করেছিলেন।
পানিপথ অভিযান
সদাশিবরাওয়ের অধীনে মারাঠারা উত্তর ভারতে গেলে, তিনি তাঁর স্বামীর সঙ্গে গিয়েছিলেন। পানিপথে যাওয়ার পথে, মারাঠা শিবিরে তিনি নানা ফড়নবীস এবং সেই সঙ্গে কিছু অন্যান্য মহিলাদের সাথে মথুরা এবং বৃন্দাবনে তীর্থযাত্রা করে এসেছিলেন। তিনি ১৭৬১ সালের ১৪ই জানুয়ারী তারিখে সংঘটিত চূড়ান্ত যুদ্ধে উপস্থিত ছিলেন এবং সদাশিবরাও ভাউয়ের মৃত্যুর পর তাঁর কিছু অনুগত পুরুষের দ্বারা সফলভাবে যুদ্ধক্ষেত্র থেকে বেরিয়ে আসেন। ঘটনাক্রমে পালানোর পথে মালহাররাও হোলকরের সাথে তাঁর দেখা হয়ে গিয়েছিল। হোলকর তাঁকে নিরাপদে চম্বল নদীর দক্ষিণে নিয়ে গিয়েছিলেন।
তাঁর স্বামীর মৃত্যু এবং তার পরের ঘটনা
তাঁর স্বামী সদাশিবরাও ভাউ পানিপথের তৃতীয় যুদ্ধে মারা যান। কিন্তু বাকি জীবনের জন্য তিনি বিধবার জীবন যাপন করতে অস্বীকার করেছিলেন (কারণ তিনি যুদ্ধের আগে নিজের স্বামীকে প্রতিশ্রুতি দিয়েছিলেন)।
মৃত্যু
তিনি মারাঠা সাম্রাজ্যে অনেক উত্থান-পতন দেখেছিলেন এবং মাধবরাও প্রথম ক্ষমতায় থাকাকালীন মারা যান। তাঁর নিউমোনিয়ার হয়েছিল এবং তিনি পুনেতে মারা যান। তাঁর মৃত্যুর পর তাঁকে সদাশিবরাও ভাউয়ের সতী হিসাবে মান্যতা দেওয়া হয়েছিল। পুনেতে তাঁকে দাহ করা হয়েছিল, তবে মারাঠারা তাঁর কোনও স্মৃতিস্তম্ভ স্থাপন করার মতো অবস্থায় ছিল না। তাঁর মৃত্যুর পরের ক্রিয়াকর্ম তাঁর নিজ শহর পেনে সম্পন্ন হয়েছিল।
অজয় দেবগন
বিশাল বীরু দেবগন (জন্ম: ২রা এপ্রিল ১৯৬৯), যিনি অজয় দেবগন নামে সমাধিক পরিচিত, একজন ভারতীয় অভিনেতা, চলচ্চিত্র প্রযোজক ও পরিচালক ৷. তিনি হিন্দি চলচ্চিত্রের অন্যতম প্রভাবশালী ও সফল অভিনয়শিল্পী, যিনি একশরও বেশি চলচ্চিত্রে অভিনয় করেছেন৷  চলচ্চিত্রে কাজের জন্য তিনি অসংখ্য পুরস্কার অর্জন করেছেন, তন্মধ্যে রয়েছে দুটি শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং চারটি ফিল্মফেয়ার পুরস্কার অর্জন করেছেন। ২০১৬ সালে ভারত সরকার তাকে দেশটির চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে৷
দেবগন ১৯৯১ সালে ফুল অউর কাঁটে চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন৷ এই চলচ্চিত্রের জন্য তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন৷ প্রথম চলচ্চিত্রের ব্যবসায়িক সফলতার পর তিনি জিগর (১৯৯২), বিজয়পথ (১৯৯৪), দিলওয়ালে (১৯৯৪), সুহাগ (১৯৯৪), নাজায়েয (১৯৯৫), এবং ইশ্‌ক (১৯৯৭)-এর মত বহু ব্যবসাসফল চলচ্চিত্রে অভিনয় করেন৷ ১৯৯৮ সালে তিনি মহেশ ভাটের নাট্যধর্মী জখম চলচ্চিত্রে অভিনয় করেন বেশ সমাদৃত হন এবং শ্রেষ্ঠ অভিনেতা বিভাগে তার প্রথম জাতীয় চলচ্চিত্র পুরস্কার অর্জন করেন।
২০০০ সালে তিনি রাম গোপাল ভর্মা প্রযোজিত মুম্বাই আন্ডারওয়ার্ল্ডের কাল্পনিক চিত্রায়িত কোম্পানি চলচ্চিত্রে অভিনয় করেন। তিনি এতে গ্যাংস্টার চরিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন। একই বছর তার অভিনীত দিওয়াঙ্গি চলচ্চিত্রটিও সমাদৃত হয় এবং তিনি এই কাজের জন্য শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন। ২০০৩ সালে তিনি রাজকুমার সন্তোষীর দ্য লেজেন্ড অব ভগৎ সিং চলচ্চিত্রে ভগৎ সিং চরিত্রে অভিনয় করে শ্রেষ্ঠ অভিনেতা বিভাগে তার দ্বিতীয় জাতীয় চলচ্চিত্র পুরস্কার করেন। পরবর্তী কালে তার অভিনীত ব্যবসাসফল চলচ্চিত্রসমূহ হল রোহিত শেঠী পরিচালিত হাস্যরসাত্মক ধারাবাহিক গোলমাল  ও অ্যাকশন ধারাবাহিক সিঙ্ঘম (২০১১), বোল বচ্চন (২০১২), দৃশ্যম (২০১৫), দে দে প্যেয়ার দে (২০১৯) ও দৃশ্যম ২ (২০২২) ৷
নাওমি ওসাকা
জাপানে একজন হাইতীয় পিতা এবং জাপানি মায়ের ঘরে জন্মগ্রহণকারী ওসাকা মাত্র তিন বছর বয়স থেকে মার্কিন যুক্তরাষ্ট্রে বসবাস এবং প্রশিক্ষণ শুরু করেন। তিনি ১৬ বছর বয়সে ২০১৪ স্ট্যানফোর্ড ক্লাসিকের ডাব্লিউটিএ ট্যুরে অভিষেকে প্রাক্তন ইউএস ওপেন চ্যাম্পিয়ন সামান্থা স্তোসারকে পরাজিত করে খ্যাতি অর্জন করেন। দুই বছর পর, তিনি জাপানে অনুষ্ঠিত ২০১৬ প্যান প্যাসিফিক ওপেনে তার প্রথম ডাব্লিউটিএ ফাইনালে ডাব্লিউটিএ র‍্যাঙ্কিংয়ের শীর্ষ ৫০-এ প্রবেশ করেন। ওসাকা ২০১৮ সালে ইন্ডিয়ান ওয়েলস ওপেনে তার প্রথম ডাব্লিউটিএ খেতাব জয়লাভ করেনারী টেনিসের সর্বোচ্চ পর্যায়ে তার সাফল্য অর্জন করেন। বছরের শেষের দিকে, তিনি ইউএস ওপেনের ফাইনালে ২৩ বার গ্র্যান্ড স্ল্যাম একক চ্যাম্পিয়ন সেরেনা উইলিয়ামসকে পরাজিত করে প্রথম জাপানি খেলোয়াড় হিসেবে একটি গ্র্যান্ড স্ল্যাম একক খেতাব জয়লাভ করেন। ২০১৮ সাল হতে ২০২০ সাল পর্যন্ত, তিনি পরপর তিন বছরে একটি গ্র্যান্ড স্ল্যাম একক খেতাব জয়লাভ করেছেন।
অজয় দেবগন
তিনি চলচ্চিত্র পরিচালক বীরু দেবগনের পুত্র। অজয়ের প্রযোজনা কোম্পানি অজয় দেবগন ফিল্মস ২০০০ সালে প্রতিষ্ঠিত হয়৷ ২০০৮ সালে তিনি ইউ মি অউর হাম চলচ্চিত্র দিয়ে পরিচালক হিসেবে আত্মপ্রকাশ করেন। অজয় ১৯৯৯ সালে অভিনেত্রী কাজলের সাথে বিবাহ বন্ধনে আবদ্ধ হন। তাদের দুই সন্তান রয়েছে।
নাওমি ওসাকা
ওসাকা বিশ্বের সবচেয়ে বিপণনযোগ্য ক্রীড়াবিদদের একজন, যা তাকে ২০২০ সালে পৃষ্ঠপোষকতার ক্ষেত্রে আয়ের দিক থেকে সকল ক্রীড়াবিদদের মধ্যে অষ্টম স্থান অধিকার করতে সাহায্য করেছে। তিনি ঐ বছর বার্ষিক আয় দ্বারা সর্বকালের সর্বোচ্চ উপার্জনকারী নারী ক্রীড়াবিদে পরিণত হয়েছিলেন। ওসাকা একজন সক্রিয় কর্মী হিসেবে বেশ কিছু উল্লেখযোগ্য স্বীকৃতি অর্জন করেছেন, তিনি তার ম্যাচের সময় ব্ল্যাক লাইভস ম্যাটার আন্দোলনের প্রতি সমর্থন প্রদর্শন করেছেন। ইউএস ওপেনে তার খেলা তাকে ২০২০ সালের স্পোর্টস ইলাস্ট্রেটেড বর্ষসেরা ক্রীড়াবিদের একজন হিসেবে মনোনীত হতে সাহায্য করেছে। এছাড়াও তিনি ২০১৯ ও ২০২০ সালে বিশ্বের ১০০ জন প্রভাবশালী ব্যক্তির বার্ষিক তালিকায় অন্তর্ভুক্ত ছিলেন। টেনিস কোর্টে, ওসাকা শক্তিশালী সার্ভের সাথে একটি আক্রমণাত্মক খেলার শৈলী প্রদর্শন করেন, তিনি প্রায় গতিতে সার্ভ করতে পারেন।
প্রথম জীবন এবং পটভূমি
নাওমি ওসাকা ১৬ অক্টোবর ১৯৯৭ সালে, চক-কু, জাপানের ওসাকায় তামাকি ওসাকা এবং লিওনার্ড ফ্রান্সেসের কাছে জন্মগ্রহণ করেছিলেন। তার মা জাপানের হক্কাইডোর বাসিন্দা, এবং তার বাবা হায়তির জ্যাকমেলের বাসিন্দা। মারি নামে তার একটি বড় বোন রয়েছে তিনিও একজন পেশাদার টেনিস খেলোয়াড়। পরিবারটি জাপানে থাকাকালীন দুটি মেয়েকে ব্যবহারিক কারণে তাদের মায়ের পরিবারের নাম দেওয়া হয়েছিল। ওসাকার   বাবা যখন নিউইয়র্কের কলেজ ছাত্র ছিলেন তখন হক্কাইডোতে গিয়েছিলেন তখন তার বাবা-মা এর পরিচয় হয়েছিল।
ওসাকার যখন তিন বছর বয়সে ছিল, তার পরিবার তাঁর বাবার মা-বাবার সাথে বসবাসের জন্য জাপান থেকে লং আইল্যান্ডের নিউ ইয়র্কের ভ্যালি স্ট্রিমে চলে এসেছিল। ওসাকার বাবা তাঁর মেয়েদের টেনিস খেলা শেখাতে অনুপ্রাণিত হয়েছিলেন 1999 সালের ফরাসি ওপেনে উইলিয়ামস বোনদের প্রতিযোগিতা দেখে। টেনিস খেলোয়াড় হিসাবে নিজেই খুব কম অভিজ্ঞতা থাকার কারণে তিনি অনুকরণ করতে চেয়েছিলেন যে কীভাবে রিচার্ড উইলিয়ামস তাঁর মেয়েদেরকে বিশ্বের সেরা খেলোয়াড়দের মধ্যে দুটি হয়ে উঠতে প্রশিক্ষণ দিয়েছিল, যে কখনই এই খেলাটি খেলেনি। রিচার্ড তার কন্যাদের জন্য যে বিসদ পরিকল্পনা তৈরি করেছিলেন, তা সম্পর্কে ফ্রান্সেস মন্তব্য করেছিলেন যে "পরিকল্পনা ইতিমধ্যে ছিল। আমাকে কেবল এটি অনুসরণ করতে হবে "। তারা যুক্তরাষ্ট্রে অধিষ্ঠিত হওয়ার পরে তিনি নাওমি এবং মারির কোচিং শুরু করেছিলেন। ২০০৬ সালে ওসাকার পরিবার ফ্লোরিডায় চলে গিয়েছিল যখন নাওমির বয়স আট বা নয় বছর ছিল যাতে তাদের প্রশিক্ষণের আরও ভাল সুযোগ পাওয়া যায়। নাওমি পেমব্রোক পাইনের পাবলিক কোর্টে অনুশীলন করেছিলেন। যখন তার বয়স 15 বছর, তিনি প্যাট্রিক টউমার সাথে আইএসপি একাডেমিতে কাজ শুরু করেছিলেন। ২০১৪ সালে, তিনি হ্যারলড সলোমন টেনিস একাডেমিতে চলে এসেছিলেন। পরে তিনি প্রো ওয়ার্ল্ড টেনিস একাডেমিতে প্রশিক্ষণ নেন।
অজয় দেবগন
প্রাথমিক জীবন
তাদের বর্তমানে দুই সন্তান আছে ৷ তাদের প্রথম সন্তান ২০০৩ সালে এবং তাদের পুত্র ২০১০ সালে জন্মগ্রহণ করে ৷
২০০০ - ২০১০
থাম্ব|অজয় দেবগন ও কঙ্কনা রানাবত ২০০০ সালে মুক্তি পায় তার অভিনীত "দিওয়ানে" ৷ এটি ততটা ব্যবসাসফল হয়নি ৷ ২০০২ সালে, তিনি অমিতাভ বচ্চনের সাথে হাম কিসিছে কাম নাহি  মুভিতে অভিনয় করেন ৷ ঐবছরই মুক্তি পায় তার অন্যতম বিখ্যাত চলচ্চিত্র লেজেন্ড অব ভগৎ সিং ৷ ঐ চলচ্চিত্রটি ভারতবর্ষের স্বাধীনতার অন্যতম নায়ক ভগৎ সিং এর জীবনী নিয়ে রচিত ৷ এই চলচ্চিত্রে তার মেধাবী অভিনয় সকলের মন কেড়ে নেয় ৷ এই জন্য তিনি জাতীয় পুরস্কারে ভূষিত হন ৷ এরপর তিনি "দিওয়ানগী" চলচ্চিত্রে কাজ করেন ৷ এই চলচ্চিত্রে তিনি খলনায়কের চরিত্রে অভিনয় করেন ৷ এজন্য তিনি ফিল্মফেয়ার ও জি সিনে পুরস্কার পান ৷ ২০০৩ সালে তিনি রামগোপাল বার্মার পরিচালিত "ভূত" মুভিতে অভিনয় করেন ৷ তিনি " কায়ামত" , " গঙ্গাজল" , " লক কার্গিল" , "চোরি চোরি" , "মাস্তি" ইত্যাদি মুভিতে অভিনয় করেছেন ৷ ২০০৮ সালে মুক্তি পায় রোহিত শেঠি পরিচালিত কমেডিধর্মী চলচ্চিত্র " গোলমাল", যা অত্যন্ত ব্যবসাসফল হয় ৷ ২০০৯ সালে সালমান খানের সাথে তিনি লন্ডন ড্রিমস মুভিতে কাজ করেন ৷ এই সিনেমাতে তিনি একজন রকস্টারের চরিত্রে অভিনয় করেন ৷ সিনেমার কাহিনী,লোকেশন ও অভিনয় সুন্দর হওয়ার সত্ত্বেও মানুষের কাছে ততটা গ্রহণযোগ্যতা পাইনি ৷
২০১১- বর্তমান
থাম্ব|[[বাদশাহোর প্রচারণায় দেবগন]] ২০১০ - ২০১১ এই সময়ে অজয় অনেক চলচ্চিত্রে অভিনয় করেন যার মধ্যে বেশিরভাগ মুভি ব্যবসাসফল হয় ৷ ২০১০ সালে তার অভিনীত "অন্স আপন এ টাইম ইন মুম্বাই ", "রাজনীতি", "গোলমাল " ইত্যাদি বক্স অফিসে সফলতা অর্জন করে ৷ তার অভিনীত কমেডি চলচ্চিত্র "অতিথি তুম কাব যাওগি" বক্স অফিসে অনেক প্রশংসা অর্জন করে ৷ এই মুভিতে পরেশ রাওয়াল ও কঙ্কনা সেন শর্মা অভিনয় করেন ৷ ২০১১ সালে মুক্তি পায় "রোহিত শেঠী" পরিচালিত "সিংহাম" চলচ্চিত্রটি ৷ এটি অজয় অভিনীত সেরা চলচ্চিত্রের মধ্যে অন্যতম ৷ এই সম্পর্কে সংবাদ মাধ্যমে তরুণ আদর্শ বলেন " এই সিনেমার অর্থ হল "সিংহ" এবং অজয় ভাল এবং খারাপ শক্তির যুদ্ধের মধ্যে " ৷ তিনি আরও বলেন যে অজয় ঐ সিনেমার "আতা মাজি সাটাকলি" ডায়ালগের জন্য খুব বেশি আলোচিত ৷ সেই বছর মুক্তি পায় তার অভিনীত "দিল তো বাচ্চা হে জী" ৷ এই চলচিত্রে তিনি ইমরান হাশমির সাথে অভিনয় করেন ৷ ২০১২ সালে মুক্তি পায় "তেজ" চলচ্চিত্রটি ৷ এতে অনিল কাপুর, বোমান ইরানি ছাড়াও আরো অনেকে অভিনয় করেছেন ৷থাম্ব|অজয় দেবগন তেজ মুভির প্রমোশনে ঐ বছরই "বোল বচ্চন" ও "সান অব সারদার" মুক্তি পায় ৷ দুটি চলচ্চিত্রই কমেডিপূর্ণ এবং বক্স অফিসে খুব ভাল রিভিউ পায় ৷ আবার একসাথে একশ কোটির ক্লাবে স্থান করে ৷ ২০১৩ সালে, "হিম্মতওয়ালা" চলচ্চিত্রটি মুক্তি পায় ৷ এতে অজয় ও তার বিপরীতে তামান্না ভাটিয়া অভিনয় করেন ৷ কিন্তু এটা বক্স অফিসে সফলতা অর্জন করেনি ৷থাম্ব|অজয় দেবগন ও তামান্নাএটি পুরানো হিন্দী চলচ্চিত্র "হিম্মতওয়ালা"র পুনঃনির্মাণ ৷ "প্রকাশ ঝা" পরিচালিত "সত্যাগ্রহ" মুভিতে তিনি অভিনয় করেন ৷ ২০১৪ সালে মুক্তি পায় "সিংহাম" এর ধারার ২য় মুভি "সিংহাম রিটার্নস" ৷ এটিও ব্যবসাসফল হয় ৷ তরুণ আদর্শ এই সিনেমাকে ৫ এরমধ্যে ৪ স্টার প্রদান করেন ৷ সেই বছরই "প্রভু দেবা" পরিচালিত অ্যাকশন কমেডি চলচ্চিত্র "অ্যাকশন জ্যকশন" ৷ এতে তার বিপরীতে ইয়ামি গৌতম ও সোনাক্ষী সিনহা অভিনয় করেন ৷ এই সিনেমাতে তার দ্বি-পার্শ্বিক অভিনয় ছিল প্রশংসাপূর্ণ ৷ কিন্ত সিেনমাটি ততটা সফলতা অর্জন করেনি ৷ ২০১৫ সালে তিনি "দৃশিয়ান" চলচিত্রে অভিনয় করেন ৷ এতে তিনি একজন আদর্শ পিতার চরিত্রে অভিনয় করেন ৷ এর জন্য তিনি অনেক প্রশংসা অর্জন করেন ৷ ২০১৬ সালে তার নিজস্ব প্রযোজনায় শিবায় মুভিটি মুক্তি পায় । শিবায় মুভিটি একটি অ্যাকশন ড্রামা মুভি । ২০১৬ সালের দিওয়ালীতে মুভিটি মুক্তি পায় । চলচ্চিত্রটি বিশ্বব্যাপী ১৪৬ কোটি রূপি আয় করতে সমর্থ হয়।
২০১৭ সালে অজয় দেবগন অভিনীত চলচ্চিত্র বাদশাহো এবং গোলমাল এগেইন মুক্তি পায়।
মিলন লুথারিয়ার বাদশাহো বিশ্বব্যাপী ১২৩.৫০ কোটি রূপি আয় করে। অপরদিকে রোহিত শেঠির গোলমাল এগেইন বিশ্বব্যাপী ৩১১ কোটি রুপি আয় করে।
২০১৮ সালে তার অভিনীত রেইড চলচ্চিত্রটি মুক্তি পায়। এই চলচ্চিত্রটি পৃথিবীব্যাপী ১৪৫ কোটি রুপি আয় করে।
তিনি বর্তমানে তানাজি: দ্য আনসাং ওয়ারিওর এবং ভুজ: দ্য প্রাইড অব ইন্ডিয়া চলচ্চিত্র নিয়ে ব্যস্ত আছেন।
পরিচালনা
২০০০ সালে, অজয় দেবগনের নিজস্ব ফিল্ম কম্পানি "অজয় দেবগন ফিল্মস" প্রতিষ্ঠিত হয় ৷ "অজয় দেবগন ফিল্মস" এর প্রথম পরিচালিত চলচ্চিত্র হল "রাজু চাচু" ৷ এই চলচ্চিত্রে অজয় দেবগন ও কাজল একসাথে অভিনয় করেন ৷ অজয় প্রযোজক হিসেবে ডেবিউ করেন "ইউ মে অর হাম" চলচিত্রের মাধ্যমে ৷ ২০০৮ সালে তার প্রোডাকশন থেকে মুক্তি পায় "অল দ্য বেস্ট" চলচ্চিত্রটি ৷ এতে অজয় নিজে, বিপাশা বসু, সঞ্জয় দত্ত আরো অনেকে অভিনয় করেন ৷ এটি সেই সময়ে খুব ব্যবসাসফল হয় ৷ থাম্ব|অজয় দেবগন ও বোল বচ্চন টিম অতঃপর ২০১২ সালে তার প্রোডাকশন থেকে মুক্তি পায় রোহিত শেঠি পরিচালিত "বোল বচ্চন" ৷ এতে অজয়, অসিন, অভিষেক বচ্চন, প্রাচী দেসাই সহ আরো অনেকে অভিনয় করেন ৷ এটি অত্যন্ত ব্যবসাসফল হয় ৷ এটির নির্মানব্যায় ছিল ৭০ কোটি ৷ এটি বক্স অফিসে ১৫৮ কোটি টাকা আয় করে ৷
উথলী মাধ্যমিক বিদ্যালয়
উথলী মাধ্যমিক বিদ্যালয় চুয়াডাঙ্গা জেলার জীবননগর উপজেলার উথলী ইউনিয়নের অবস্থিত একটি মাধ্যমিক বিদ্যালয়। বিদ্যালয়টি ১৯৫৯ সালে প্রতিষ্ঠিত হয়।
ইতিহাস
উথলী মাধ্যমিক বিদ্যালয় ১৯৫৯ সালে প্রতিষ্ঠা করা হয়। ১৯৬৯ এ এখানে শহীদদের স্মৃতির জন্য শহীদ মিনার তৈরি করা হয়। যা ছিল পাকিস্তানদের চোখের কাটা। পাকিস্তানিরা সেই মিনার ভেঙে দেয়। পরবর্তীতে আবার নতুন শহীদ মিনার তৈরি করা হয়।
শিক্ষা কার্যক্রম
এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৫ সালের এসএসসি পরীক্ষায় তিনজন শিক্ষার্থী জিপিএ ৫ পেয়েছে।
বিতর্ক ক্লাব
২০০৯ সালে উথলী মাধ্যমিক বিদ্যালয় এর তর্ক-বিতর্ক ক্লাব সংগঠিত হয়।
বিশ্বসাহিত্য কেন্দ্র
উথলী মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরিক্ষা অনুষ্ঠিত করা হয়।
জলবায়ু পরিবর্তনের রূপরেখা সম্মেলন
থাম্ব|UNFCCC এর লোগো জলবায়ু পরিবর্তনের রূপরেখা সম্মেলন (United Nations Framework Convention on Climate Change), সংক্ষেপে ইউএনএফসিসিসি বা এফসিসিসি (UNFCCC বা FCCC), জাতিসংঘের পরিবেশ সংক্রান্ত একটি বৈশ্বিক চুক্তি, যা ১৯৯২ খ্রিস্টাব্দের ৩ জুন থেকে ১৪ জুন তারিখে রিও ডি জেনেরিওতে অনুষ্ঠিত জাতিসংঘের পরিবেশ ও উন্নয়ন (UNCED) শীর্ষক সম্মেলনে (যে সম্মেলন "আর্থ সামিট" নামে সাধারণের কাছে পরিচিত) সাক্ষরিত হয়। এই চুক্তির মূল লক্ষ্য ছিল বায়ুমণ্ডলে গ্রিনহাউজ গ্যাস নির্গমনের হার এমন অবস্থায় স্থিতিশীল রাখা, যাতে জলবায়ুগত মানবিক পরিবেশের জন্য তা বিপত্তিকর না হয়।
পরিশিষ্ট ১, পরিশিষ্ট ২-এর দেশসমূহ এবং উন্নয়নশীল দেশসমূহ
ইউএনএফসিসিসি'র পক্ষগুলোকে বিভক্ত করা হয়েছে:
পরিশিষ্ট ২-এর দেশসমূহ
পরিশিষ্ট ২-এ ২৩টি দেশ অন্তর্ভুক্ত আছ এবং ইউরোপীয় ইউনিয়নও এর এক সদস্য। ২০০১ খ্রিস্টাব্দে তুরষ্ক-কে পরিশিষ্ট ২ থেকে সরিয়ে পরিশিষ্ট ১-এ নেয়া হয়েছে, কেননা দেশটি অনুরোধ করেছিল, তাদের অর্থনীতিকে যেন উদীয়মান অর্থনীতি হিসেবে বিবেচনা করা হয়: অস্ট্রেলিয়া, অস্ট্রিয়া, বেলজিয়াম, কানাডা, ডেনমার্ক, ফিনল্যান্ড, ফ্রান্স, জার্মানি, গ্রিস, আইসল্যান্ড, আয়ারল্যান্ড, ইতালি, জাপান, দক্ষিণ কোরিয়া, লুক্সেমবার্গ, নেদারল্যান্ড, নিউজিল্যান্ড, নরওয়ে, পর্তুগাল, স্পেন, সুইডেন, সুইজারল্যান্ড, যুক্তরাজ্য, যুক্তরাষ্ট্র।
সিলেট গীতিকা
সিলেটের লোক-মানুষের রচিত মৌখিক কেচ্ছা, কাহিনী, যাত্রা-পালা ইত্যাদি লোক-ভাণ্ডারকে এক সাথে সিলেট গীতিকা হিসেবে আখ্যায়িত করা হয়। সিলেট অঞ্চলের প্রাচীন লোক-মানুষের দৈনন্দিন জীবনধারা, আদিবাসী মানুষের জীবন-জীবিকা, সামন্ততান্ত্রিক শাসন প্রণালী, গ্রামীণ লোকাচার, আবেগ অনুভূতি, প্রেম-বিরহ, যুদ্ধ-বিগ্রহ এবং মানবিকতা সম্মেলিত গাঁথাকেই সিলেট গীতিকার উৎস বলে ধরা হয়। অধ্যাপক আসাদ্দর আলীর প্রদত্ত তালিকা অনুসারে ১২০টি লোকগাথাকে সিলেট গীতিকায় অন্তর্ভুক্ত করা হয়েছে ডঃ দীনেশচন্দ্র সেনের প্রচেষ্টায় চন্দ্রকুমার দে পূর্ব ময়মন সিংহ ও সিলেট অঞ্চল থেকে যে সব গীতিকা সংগ্রহ করেছিলেন, সেগুলোই কলকাতা বিশ্ববিদ্যালয় হতে পর্যায়ক্রম পুর্ব্বঙ্গ গীতিকা ও ময়মনসিংহ গীতিকা হিসেবে আত্মপ্রকাশ করে। এছাড়া চৌধুরী গোলাম আকবর ১৯৬৮ সালে বাংলা একাডেমী থেকে ১০ টি গীতিকা নির্বাচন করে একত্রে সিলেট গীতিকা নাম দিয়ে প্রকাশ করেন।
অভিনন্দননাথ
অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন।
স্তুতি
জৈন সন্ন্যাসী সামন্তভদ্র তাঁর স্বয়ম্ভুস্তোত্র নামক স্তোত্রে চব্বিশ জন তীর্থঙ্করের গুণকীর্তন করেন। এই স্তোত্রের পাঁচটি শ্লোকে অভিনন্দননাথের গুণাবলি কীর্তিত হয়েছে। তার মধ্যে একটি শ্লোকের বঙ্গানুবাদ নিম্নরূপ:খিদের কষ্টের হাত থেকে রেহাই পেয়ে ক্রমাগত দেহে অন্নসংস্থান বা ক্ষণিক ইন্দ্রিয়সুখ চরিতার্থকরণে দেহ ও আত্মা উভয়েরই নিরাপত্তা ক্ষুণ্ণ হয়। এই ধরনের কর্ম দেহ ও আত্মা কোনওটির উপকার করে না; হে প্রভু অভিনন্দননাথ, এইভাবেই আপনি বাস্তবতার সত্য প্রকৃতি উদ্‌ঘাটিত করেছিলেন। উল্লুক প্রতীক, পিয়াল বৃক্ষ, যক্ষেশ্বর ও নায়ক যক্ষ এবং বজ্রশৃঙ্কলা ও কালিকা যক্ষী অভিনন্দননাথের সঙ্গে যুক্ত।
টেলি সিনে পুরস্কার
বিবরণ
টেলি সিনেমা পুরস্কারটি ২০০০ সালে সোসাইটি আইনে নিবন্ধিত একটি অলাভজনক সংস্থা যা মৃন্ময় কাঞ্জিলাল দ্বারা শুরু হয়েছিল। তিনি দ্য টেলি সিনে সোসাইটির বর্তমান সেক্রেটারি। টেলি সিনেমা পুরস্কারটি দ্য টেলি সিনেমা  ও  পশ্চিমবঙ্গ সরকার দ্বারা পরিচালিত । ২০১৩ সালে সর্বশেষ পুরস্কার অনুষ্ঠানটি ছিল টেলি সিনেমা পুরস্কারের জন্য পশ্চিমবঙ্গের সেরা পুরস্কার প্রদান অনুষ্ঠান ও ১৩ তম বর্ষ উদ্‌যাপন   : এবং ২০১৯ সালের সেপ্টেম্বর পর্যন্ত টেলি টেলি সোসাইটি ২০০০ সালে যাত্রা শুরু করার পর থেকে ১৯ টি পুরস্কার প্রদান অনুষ্ঠান আয়োজন করেছে।
পুরস্কার
২০০০ সাল থেকে আজ পর্যন্ত (সেপ্টেম্বর ২০১৯) ১৯ টি পুরস্কার প্রদর্শনের ব্যবস্থা করা হয়েছে। ১৩ তম টেলি সিনেমা পুরস্কারে ১৮ টি পুরস্কার বিভাগে ৪ টি বিভাগ ছিল এবং বেশ কয়েকটি বিশেষ পরিস্থিতিতে বাদে বেশিরভাগ পুরস্কার বিভাগ একই থাকে (১১ তম টেলি সিনেমা পুরস্কার ২০১১-এ) তুপর্ণ ঘোষ চলচ্চিত্রটির ব্যতিক্রমী চরিত্রে অসাধারণ অভিনয় হিসাবে বিশেষভাবে ভূষিত হয়েছেন আরেকটি প্রেমের গল্প, যা সায়েন্স সিটিতে আয়োজিত হয়েছিল)। দর্শকদের ভোটদানের ভিত্তিতে একক পুরস্কার বিভাগে কমপক্ষে চারজন মনোনীত প্রার্থীকে পুরস্কার প্রদান করা হয় এবং কিছু বিশেষ পুরস্কারগুলি চলচ্চিত্র সমালোচকদের দ্বারা সিদ্ধান্ত নেওয়া হয়।
সেরা পরিচালক
জিত এবং কোয়েল মল্লিক
শাহ ন্যালচাঁদ
শাহ ন্যালচাঁদ (शाह न्यालचंद; জন্ম: ১৪ সেপ্টেম্বর, ১৯১৫ - মৃত্যু: ৩ জানুয়ারি, ১৯৯৭) তৎকালীন ব্রিটিশ ভারতের গুজরাতের ধ্রাঙ্গধরা এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে গুজরাত, কাঠিয়ার, সৌরাষ্ট্র ও পশ্চিম ভারত দলের প্রতিনিধিত্ব করেন। দলে তিনি মূলতঃ বামহাতি মিডিয়াম পেস বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
১৯৩৯-৪০ মৌসুম থেকে ১৯৬৩-৬৪ মৌসুম পর্যন্ত শাহ ন্যালচাঁদের প্রথম-শ্রেণীর খেলোয়াড়ী জীবন চলমান ছিল।
রঞ্জী ট্রফিতে সর্বমোট ২৪ মৌসুম খেলেছেন। তন্মধ্যে, অর্ধেক মৌসুম সৌরাষ্ট্রের প্রতিনিধিত্ব করেছেন তিনি। ১৯৩৯-৪০ মৌসুমে পশ্চিম ভারতে পক্ষে রঞ্জী ট্রফিতে প্রথম খেলেন। এরপর গুজরাত দলের সদস্য হন ও সবশেষে তিন মৌসুম সৌরাষ্ট্র দলের অধিনায়কের দায়িত্ব পালন করেছিলেন তিনি। ১৯৬১-৬২ মৌসুমে স্বর্ণালী মৌসুম অতিবাহিত করেন। এ পর্যায়ে তিনি ২৭ উইকেট পান। ১৯৬১-৬২ মৌসুমে বরোদরা’র বিপক্ষে শেষ খেলায় ৬৪ রান খরচায় ১১ উইকেট দখল করেছিলেন তিনি। এ পর্যায়ে দুই ইনিংস মিলিয়ে হ্যাট্রিকের কৃতিত্ব অর্জন করেন। মহারাষ্ট্রের বিপক্ষে ভেঙ্গে ভেঙ্গে হ্যাট্রিক করেছেন।
দুই মৌসুমে একাধারে তিনবার দশ উইকেট পেয়েছিলেন। টেস্ট বাদে আঞ্চলিক দলের সদস্যরূপে সফররত দলের বিপক্ষে খেলেছেন। ১৯৫৭ সালে বোম্বের সান্দার ক্রিকেট ক্লাবের সদস্যরূপে পূর্ব আফ্রিকা গমন করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শাহ ন্যালচাঁদ। ২৩ অক্টোবর, ১৯৫২ তারিখে লখনউয়ের ইউনিভার্সিটি গ্রাউন্ডে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ভারতের পক্ষে অভিষেক ঘটা ঐ টেস্টে স্মরণীয় বোলিং পরিসংখ্যান গড়েছিলেন। পাকিস্তানের উদ্বোধনী সিরিজের দ্বিতীয় টেস্টে অংশ নেন। লখনউয়ের ম্যাটিং পিচে ৬৪ ওভার বোলিং করে ৩/৯৭ পান। তবে, নজর মোহাম্মদ শুরু থেকে শেষ পর্যন্ত ব্যাটিং করলে সফরকারী দল ইনিংস ব্যবধানে জয় তুলে নেয়। এ মাঠটিই ভারতের একমাত্র ম্যাটিং উইকেট ছিল ও সর্বমোট দুই টেস্টের আয়োজন করা হয়েছিল।
মিডিয়াম পেস বোলার হিসেবে তিনি সচরাচর ম্যাটিং উইকেটে তার বোলিংয়ের কার্যকারিতার বহিঃপ্রকাশ ঘটিয়েছিলেন। বিখ্যাত ক্রিকেটার ওয়েস্ট ইন্ডিয়ান ক্রিকেট ফ্রাঙ্ক ওরেল একবার ন্যালচাঁদ সম্পর্কে মন্তব্য করেছিলেন যে, তিনি ম্যাটিং উইকেটের রাজা।
অবসর
ধ্রাঙ্গধরার স্যার অজিতসিংজী হাই স্কুলে বিদ্যালয় জীবন অতিবাহিত করেছিলেন। এরপর, রাজকোটের গুজরাতের জনকর্ম বিভাগে পাণ্ডুলিপিকার হিসেবে কাজ করেন। এক পর্যায়ে ক্রিকেট কোচের ভূমিকায় অবতীর্ণ হয়েছিলেন তিনি। বিসিসিআই কর্তৃক আর্থিক সুবিধাপ্রাপ্ত হন।
উপর্যুপরী হৃদযন্ত্রক্রীয়ায় আক্রান্ত হন। অতঃপর ৩ জানুয়ারি, ১৯৯৭ তারিখে ৭৭ বছর বয়সে গুজরাতের জুনাগড় এলাকায় শাহ ন্যালচাঁদের দেহাবসান ঘটে।
সৈয়দকাঠী ইউনিয়ন
সৈয়দকাঠী বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।
আয়তন
সৈয়দকাঠী ইউনিয়নের আয়তন ৬,৭৩৭ একর।
প্রশাসনিক কাঠামো
সৈয়দকাঠী ইউনিয়ন বানারীপাড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সৈয়দকাঠী ইউনিয়নের মোট জনসংখ্যা ২৩,৩৮০ জন। এর মধ্যে পুরুষ ১১,৫৭২ জন এবং মহিলা ১১,৮০৮ জন। মোট পরিবার ৫,৫২০টি।
শিক্ষা
২০১১ সালের আদমশুমারি অনুযায়ী সৈয়দকাঠী ইউনিয়নের সাক্ষরতার হার ৯৭%।
জকিগঞ্জ পৌরসভা
জকিগঞ্জ পৌরসভা বাংলাদেশের সিলেট জেলার জকিগঞ্জ উপজেলার অন্তর্গত একটি পৌরসভা।
শিক্ষা
শিক্ষা প্রতিষ্ঠান
জনপ্রতিনিধি
বর্তমান মেয়রঃ মোঃ আব্দুল আহাদ
কুন্দপুরা
কুন্দপুরা (Kundapura) ভারতের কর্ণাটক রাজ্যের উড়ুপি জেলার একটি শহর।
জনসংখ্যার উপাত্ত
এই শহরের জনসংখ্যার ৯% হল ৬ বছর বা তার কম বয়সী।
বানৌজা সমুদ্র অভিযান
বাংলাদেশ নৌবাহিনী জাহাজ (সংক্ষেপেঃ বানৌজা) সমুদ্র অভিযান বাংলাদেশ নৌবাহিনীর হ্যামিল্টন-শ্রেণীর একটি ফ্রিগেট জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
বানৌজা সমুদ্র অভিযান জাহাজটি ১৯৬৯-২০১৫ সাল পর্যন্ত মার্কিন কোস্টগার্ড বহরে ইউসিজিএস রাশ নামে কর্মরত ছিলো। পরর্বতীতে বাংলাদেশ সরকার এক্সসেস ডিফেন্স আর্টিক্লেস এর অধীনে মার্কিন যুক্তরাষ্ট্র থেকে জাহাজটি বাংলাদেশ নৌবাহিনীর জন্য সংগ্রহ করে। জাহাজটি ৫ মে, ২০১৫ সালে নৌবাহিনীর নিকট আনুষ্ঠনিকভাবে হস্তান্তর করা হয়। পরিশেষে ১৯ মার্চ, ২০১৬ সালে জাহাজটি বাংলাদেশ নৌবাহিনীতে কমিশন লাভ করে।
200px|thumbnail|ইউসিজিএস রাশ (৭২৩)
কর্মজীবন
বানৌজা সমুদ্র অভিযান জাহাজটি মার্কিন যুক্তরাষ্ট্র থেকে বাংলাদেশে আসার পথে ১৩ থেকে ১৬ নভেম্বর, ২০১৫ সালে ফিলিপাইনের ম্যানিলা বন্দর পরিদর্শন করে। পথিমধ্য জাহাজটি মালয়েশিয়া সফর করে। অবশেষে জাহাজটি ২৮ নভেম্বর, ২০১৫ সালে চট্টগ্রাম বন্দরে পৌছায়।
জাহাজটি ১৫তম ওয়েস্টার্ন প্যাসিফিক নেভাল সিম্পোজিয়াম (ডব্লিউপিএনএস) এবং ইন্দোনেশিয়ার পাদাংয়ে অনুষ্ঠিত আসিয়ান ও আসিয়ান+ দেশগুলোর জন্য ইন্দোনেশিয়া নৌবাহিনী কর্তৃক আয়োজিত একটি বহুজাতিক নৌ মহড়া কমোডো (এমএনইকে-২০১৬) এ অংশ নেয়। দেশে ফেরার পথে জাহাজটি শুভেচ্ছা সফরের অংশ হিসেবে মালয়েশিয়ার পোর্ট ক্ল্যাং সফর করে।
১৮ সেপ্টেম্বর, ২০১৬ সালে বানৌজা সমুদ্র অভিযান ও বানৌজা সমুদ্র জয় শুভেচ্ছা সফরে ভারত ও শ্রীলঙ্কার উদ্দেশ্যে চট্টগ্রাম বন্দর ত্যাগ করে। জাহাজগুলো ২১ থেকে ২৫ সেপ্টেম্বর ভারতের পোর্ট ব্লেয়ারে এবং ২৯ সেপ্টেম্বর থেকে ৪ অক্টোবর পর্যন্ত শ্রীলঙ্কার কলম্বো বন্দরে অবস্থান করে। ৯ অক্টোবর, ২০১৬ সালে জাহাজদুটি সফর শেষে চট্টগ্রাম বন্দরে ফিরে আসে।
২০১৭ সালের অক্টোবরে প্রতিবেশী দেশগুলোতে আরেকটি শুভেচ্ছা সফরের অংশ হিসেবে বানৌজা সমুদ্র অভিযান রওনা হয়। জাহাজটি ২০১৭ সালের ১৬ থেকে ১৯ অক্টোবর পর্যন্ত ভারতের বিশাখাপত্তনম বন্দরে এবং ২৩ থেকে ২৯ অক্টোবর শ্রীলঙ্কার কলম্বো বন্দরে অবস্থান করে।
জাহাজটি ইন্দোনেশিয়ার লম্বকে ৪ মে থেকে ৯ মে, ২০১৮ পর্যন্ত অনুষ্ঠেয় তৃতীয় বহুপাক্ষিক নৌ মহড়া কমোডোতে (এমএনকে-২০১৮) অংশ নিতে ১৮ এপ্রিল, ২০১৮ তারিখে চট্টগ্রাম ত্যাগ করে। লম্বকে যাওয়ার পথে, জাহাজটি ২৪ এপ্রিল থেকে ২৭ এপ্রিল, ২০১৭ পর্যন্ত মালয়েশিয়ার পোর্ট ক্ল্যাং পরিদর্শন করে। এছাড়াও দেশে ফেরার পথে ১৬ মে থেকে ২০ মে, ২০১৮ পর্যন্ত থাইল্যান্ডের ফুকেট সফর করে। অবশেষে জাহাজটি ২৪ মে, ২০১৮ সালে দেশে ফিরে আসে।
বৈশিষ্ট্য ও যান্ত্রিক কাঠামো
বানৌজা সমুদ্র অভিযান জাহাজটির দৈর্ঘ্য, প্রস্থ এবং গভীরতা । জাহাজটির স্বাভাবিক অবস্থায় ওজন । জাহাজটিতে রয়েছে ২টি ফেয়ারবাঙ্কস-মোরসে ডিজেল ইঞ্জিন এবং ২টি প্যাট ও হুইটনি গ্যাস টারবাইন। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।
রণসজ্জা
বানৌজা সমুদ্র অভিযান জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
বাংলাদেশ–মালি সম্পর্ক
বাংলাদেশ–মালি সম্পর্ক হল বাংলাদেশ এবং মালি রাষ্ট্রদ্বয়ের মধ্যকার দ্বিপাক্ষিক সম্পর্ক।
মালিতে নিয়োজিত বাংলাদেশি শান্তিরক্ষী বাহিনী
২০১৪ সালের এপ্রিল মাস থেকে বাংলাদেশি শান্তিরক্ষী বাহিনী ইউনাইটেড ন্যাশনস মাল্টিডিমেনশাল ইন্টিগ্রেটেড স্ট্যাবিলাইজেশন মিশন ইন মালির অংশ হিসেবে মালিতে কাজ করে চলেছে। তখনই ১১২ জন বাংলাদেশি সেনা ঢাকা থেকে মালির উদ্দেশ্যে যাত্রা করে। শেষমেষ ১,৪৪৬ জন সেনা সংবলিত ৬টি বাংলাদেশি বাহিনী মালিতে কর্মরত আছে। বাহিনীর মধ্যে বাংলাদেশ সেনাবাহিনীর একটি ব্যাটালিয়ন এবং একটি নেভি ইউনিট রয়েছে। এছাড়াও দুটি সিগন্যাল ইউনিট, একটি প্রকৌশল ইউনিট এবং একটি যানবাহন ইউনিট সেখানে কাজ করে চলেছে।
অর্থনৈতিক সম্পর্ক
বাংলাদেশ এবং মালি দ্বিপাক্ষিক বাণিজ্য ও বিনিয়োগ প্রসারে পারস্পরিক উৎসাহ দেখিয়েছে। মালি বাংলাদেশ থেকে সার আমদানির ব্যাপারে আগ্রহ প্রকাশ করেছে। আবার মালি বৃহৎ তুলা উৎপাদনকারী দেশ হওয়ায় বাংলাদেশ তাদের বৃহৎ বস্ত্রশিল্পের প্রসারে মালি থেকে তুলা আমদানির ব্যাপারে আগ্রহ প্রকাশ করেছে। বাংলাদেশি বস্ত্র, ওষুধ, পাট এবং চা মালির বাজারে ভালো কদর পেয়েছে। দ্বিপাক্ষিক অর্থনৈতিক সম্পর্ক আরো জোরদার করতে দুই দেশই পারস্পরিক দল বিনিময় করেছে। এছাড়াও, যৌথ অর্থনৈতিক সংস্থা গঠনের প্রস্তাব করা হয়েছে।
২০১৪ সালে, বাংলাদেশি তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরনের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র।
নিকমিউজিক
নিকমিউজিক হচ্ছে একটি মার্কিন পে টেলিভিশন চ্যানেল যেটির মালিক হচ্ছে প্যারামাউন্ট গ্লোবাল, এবং এটি শিশুতোষ টেলিভিশন নেটওয়ার্ক নিকেলোডিয়নের একটি অংশ (এবং এটি নেটওয়ার্কের ইতিহাসের ষষ্ঠ ব্র্যান্ড প্রসারণ)। এটি প্যারামাউন্ট মিডিয়া নেটওয়ার্কসের কিডস অ্যান্ড ফ্যামিলি বিভাগের একটি অংশ, এবং বেশিরভাগ মিউজিক ভিডিও এবং নিকেলোডিয়নের লক্ষ্য দর্শকদের কাছে আবেদন করা কনিষ্ঠ পপ আর্টিস্টের থেকে সঙ্গীত বিষয়ক অনুষ্ঠান প্রচারিত করে, সাথে কিছু এডিট করা ভিডিও যেন এগুলো টিভি-পিজি রেটিং পায় চ্যানেলে প্রচারিত হওয়ার জন্য, অথবা পরিবর্তে একটি লিরিক ভিডিও দেখানো হয়।
এটির মিউজিক ভিডিও প্রচার করা ভ্রাতৃপ্রতিম চ্যানেলসমূহ, বিইটি জ্যামস, বিইটি সোল, এবং সিএমটি মিউজিক, এর মতো নিকমিউজিক একটি স্বয়ংক্রিয় অনুষ্ঠানসূচীর মাধ্যমে সম্প্রচার করে, যেটি এমটিভি২ এর আগের কয়েক বছরে উপস্থাপিত করা হয়। পূর্ব সময়ে সকাল ৬টায় একটি নতুন লুপ শুরু হয়, এবং দুপুর ২টায় এবং রাত ১০টায় এটির পুনঃপ্রচার হয়।
ইতিহাস
২০০২ সালের ১ মেতে এমটিভি হিটস সম্প্রচার শুরু করে, সাথে এটির অনুষ্ঠানসূচীতে রয়েছিল শুধু মিউজিক ভিডিও। এমটিভি জ্যামসের মতো চ্যানেলটিকে এমটিভির দৈনিক অনুষ্ঠানের জন্য নাম দেওয়া হয়; এক্ষেত্রে এমটিভি হিটস, যেটি নেটওয়ার্কের মূল পপ সঙ্গীত ভিডিও অনুষ্ঠান ছিল। চ্যানেলে বর্তমান হিট মিউজিক ভিডিও প্রচারিত হতো, সাথে কিছু আগের এবং ১৯৯০ দশকের শেষ দিক থেকে মিউজিক ভিডিও প্রচারিত হতো। এমটিভি এবং এমটিভি-সম্পর্কিত সম্পত্তির পদোন্নতি বাদে এমটিভি হিটস একটি বিজ্ঞাপন-মুক্ত চ্যানেল হিসেবে চলতো।
মাই হিটলিস্ট যুগ (২০০৫-২০০৬)
thumb|left|100px|এমটিভি হিটসের প্রথম লোগো, ২০০২ সালে চ্যানেলের উদ্বোধন থেকে ২০১২ সালের ২৬ মার্চের পর্যন্ত ব্যবহৃত। ২০১০ সালে "মিউজিক টেলিভিশন" পাঠ্যটি অপসারণ করা হয় লোগোর থেকে। ২০০৫ সালে চ্যানেলটি "মাই হিটলিস্ট মানথ" নামের একটি অনুষ্ঠান প্রচারিত করা শুরু করে, যেটিতে চ্যানেলের ওয়েবসাইটে জমা দেওয়া দর্শকের পছন্দ করা প্লেলিস্ট দেখা যেতো। এটি, সাথে সঙ্গীতশিল্পীর পছন্দ করা প্লেলিস্ট, ২০০৬ সাল জুড়ে মাঝের মধ্যে চ্যানেলে প্রচারিত হতো।
শেষ অনুষ্ঠানসূচী
২০০৯ থেকে ২০১০ সালের মধ্যে চ্যানেলটি অনেকগুলো প্লেলিস্ট অনুষ্ঠান বাতিল করে, ২০১১ সালের জানুয়ারির শেষের দিক পর্যন্ত "প্লেলিস্টিজম" নামটি রেখেও, তখন চ্যানেলটি বিরতির মাঝখানে সনাক্তকরণের জন্য তাঁর সাবেক "ইলাস্ট্রেশন ফ্রম আ মিউজিক বক্স" ইমেজিং পুনরুদ্ধার করে। পূর্বে প্লেলিস্ট উৎসর্গ তালিকা করা নিম্ন-বাম ব্যানারটি প্রচারমূলক পাঠ্য জন্য নিবেদিত এবং বন্ধ হওয়ার আগে চ্যানেলের মিউজিক ভিডিও ওয়েব পোর্টালের জন্য ঘূর্ণায়মান বিজ্ঞাপন বানানো হয়। এমটিভি নিউজের রেখাংশ (সাধারণত সংবাদে সংক্রান্ত নয় কিন্তু আসন্ন চলচ্চিত্র এবং অ্যালবামের প্রেস জাঙ্কেট রেখাংশ প্রচারিত হয়) প্রচারিত হওয়া শুরু হয়, ২০১৫ সালের আগের দিকে ভায়াকমের বিভিন্ন আর্থিক সমস্যা এবং সংবাদ বিভাগের বর্তমান ঘটনার দিকে ফিরার পুনর্গঠনের কারণে অপসারণ হওয়ার আগে।